OAV: Pokistondagi terrorchilik harakati qurbonlari soni 20 nafarga yetdi

Pokistonda Panjob viloyati ichki ishlar vazirining o‘limiga olib kelgan terrorchilik harakati qurbonlari soni 20 kishiga yetdi. Bu haqda “RIA Novosti” xabar beradi.

Portlash ichki ishlar vazirining Attok okrugidagi uyida sodir bo‘ldi. Hodisa yuz bergan paytda binoda 20—30 kishi bo‘lib, ulardan ba’zilari hamon uyumlar ostidadir.
“Attokda halok bo‘lganlar soni 20 kishiga yetdi. Qutqaruv ishlari hali yakunlanmadi. 17 nafarga yaqin yarador turli kasalxonalarga joylashtirildi”, — deydi qutqaruv boshqarmasi vakili Diba Shaxnaz.
Politsiyaning ma’lum qilishicha, terrorchilik harakati ikki xudkush tomonidan sodir etilgan.